text:
Desishonnan kompliká den nos bida
Den bida diario un siudadano normal-mente no ta haña su mes konfrontá ku tantu faktor ora e tin di tuma un desishon spesífiko manera den e referendum benidero.
Pero e tipo di desishon kompliká “once in a while” t’ei sí, kaminda al final bo mester disidí ‘si’ òf ‘nò’ na un pakete amplio di sirkunstansia i kondishonnan.
Un par di ehèmpel di desishonan kompli-ká pa un hende ta:
- kambia di un trabou pa otro;
- muda pa un otro pais;
- traha/kumpra un kas;
- e desishon di kasa.
Den tur e ehèmpelnan aki tin un bon dosis di inseguridat pa ku futuro i tambe, sin niun eksepshon, bo no ta haña tur loke bo tabata deseá, pero tòg bo tin di tuma e desishon, si bo ta bai e “deal”, si òf nò. Na tur krusigada den bida bo sa ku “una bes” b’a tuma un desishon, lo tin kos ku despues lo bo no por kambia fásil mas i tin otro kos ku bo por pone mas na bo fabor ku tempu.
Rashonalidat ta karga bo te sierto ka-minda, pero ta Fe i Konfiansa al final ta pone tuma e desishon.
E medaya di demokrasia tin 2 banda
Pa por a traha e korant aki nos a buska tur e dokumentonan ofisial ku tabata na disposishon di públiko. Te ku siman pasá e tabata un buki di 4 centimeter diki di teksto seku manera un kòrki i probablemente solamente komprendibel pa e peritonan ku ta versá tantu den “Staatsrecht” komo den “Finansas”.
Nos sosiedat ta fundá riba prinsipionan demokrátiko i “once in a while” nos gobernantenan tin e “gentiles” di pidi opinion riba algu spesífiko na esnan ku nan a haña mandato pa goberná riba nan. E referendum di dia 15 di Mei benidero ta un konsulta asina, kaminda e pueblo ta bai duna su opinion via un votashon.
Tin hopi kaminda pa yega Roma, manera un dicho bieu ta bisa. E otro 4 islanan a opta pa no tene e konsulta ku pueblo despues ku e gobernantenan di e 7 partnernan den Reino a yega na un akuerdo kon ta bai sigui den Reino.
No tin ningun kaminda skibí ku nos kaminda ta mihó ku e kaminda ku e otro islanan a tuma. Komo Reino nos ta trahando riba un bachi nobo ku mester bai sirbi tur e 7 partnernan mihó pero ku tambe mester sirbi e totalidat ku yama Reino mihó, sino e sentido di keda huntu ta kai pèrdí. Mester tin balor agregá pa tantu e partnernan komo pa Reino den su totalidat.
E otro banda di e medaya ta ku despues di 55 aña di Statüt, nos komo partnernan den Reino mester por konfia otro den palabrashonnan hasí segun e Espiritu di e palabrashonnan i razonabilidat (“billijk-heid”). Den esaki historia di Reino tin e ehèmpel fuerte di dia Aruba a haña su Statùs Aparte den Reino. Aruba, e tempu ei, a mara su mes pa despues di 10 aña bira independiente. Esaki pasobra esaki tabata e idea original di e Statüt. Pero sirkunstansianan a pone ku na 1993 tur 7 partner den Reino a sinta huntu i a kum-biní ku Aruba por permanesé den Reino, i a skrap e fecha duru di independisashon di Aruba for di den Statüt.
Si bo wak e bon, eigenlijk pueblo no por skohe. A palabrá mil i un kos ku Hulanda. Kon e pober Pueblo por skohe? E tin ku konfia loke su lidernan polítiko ta bisa. Pero nan ta di konfia? Anto si nan ta di konfia mes, niun hende por disidí ku un simpel ‘SI’`of ‘NÒ’, si bo hasi’é mil pregunta pareu. Tòg nos tin ku vota. ARCO ta kere ku ‘SI’lo kumbiní mas ku NÒ. Bai vota!
Algun teksto original
Riba e página na banda nos a selektá un sinku pida teksto for di e diferente doku-mentunan ku nos ta bai vota riba dje.
- E último palabrashon riba “aan-wijzingsbevoegdheid” di e Minister di Hustisia riba e Prokurador general.Konklushon di mesa rondó tené na Kòrsou di dia 15 di dezèmber 2008, kaminda ta menshoná ku tur pa-labrashon di 10 i 11 di òktober 2006 i 2 di novèmber 2006 ta ser kargá pa ‘Tweede Kamer’ di Hulanda, Staten di Antia i e BC-nan di tur isla (e parlamentunan di tur e 7 partnernan den Reino).
- Un pida di e akuerdo di transishon di 28 di ougùstùs 2007, kaminda a ser anotá ku gobièrnu Hulandes a notifiká parlamentu Hulandes di a apartá 2.2 mil mion EURO (ekivalente di mas òf menos 5 mil mion florin) pa sanea gran parti di nos debe, inkluso e interesnan ku ta bin huntu ku e debenan i bou di kua kondishonnan esaki ta bai sosodé.
- Un pida saká for di e ‘Slotverkla-ring’ di start-RTC di 26 di novèmber 2005, kaminda tur partner den Reino a palabrá pa buska un solushon pa nos problemanan finansiero den Reino. I ku esaki tin di bai akompañá ku un tipo di supervishon finansiero efektivo pa evitá ku e islanan ta bolbe kai den un situashon similar.
- Un pida saká for di e dokumento ‘Hoofdlijnenakkoord’ di 22 òktober 2005. Aki e partnernan a palabrá ku ta bin un Sociaal Economisch Initiatief ku ta enserá impulsonan di invershon pa revitalisá e ekonomianan, kombiná ku un Reda Soshal riba e islanan. E plan aki mester ser trahá pa e islanan mes, i Hulanda lo furnia sèn pa ehekutá e plannan ei.
Dia 15 di mei nos tin di duna nos aprobashon si e pakete ku a ser negoshá:
1) ta duna nos bastante outonomia den Reino pa eliminá e problemanan ku tin aworaki pa loke ta e forma di koperashon entre e partnernan den Reino;
2) i si riba tereno di finansa i supervishon ta na benefisio di pueblo;
3) si e ahuste riba tereno hudisial ta na nos benefisio.
Pa por hasi esakinan lo mester kambia Statüt, traha un konstitushon nobo pa Kòrsou i kambia leinan orgániko.
Loke a sobra di e diskushon riba ‘aanwijzingsbevoegdheid’
Al final, loke a keda palabrá ta ku Artikel 14 (“aanwijzingsbevoegdheid” riba nivel di Reino) lo no ta parti di e akuerdo mas pa drenta den e Statùs nobo di pais outónomo den Reino. Pues e Minister di Reino lo no por duna un órden direkto na nos Prokurador-General pa pèrsigui un kaso individual na Kòrsou.
Loke a sobra ta ku un Minister di Hustisia di un di e paisnan den Reino por duna un instrukshon eksepshonal na e Prokurador-General di su PROPIO pais. Esaki solamente riba investigashon i persekushon penal. Pero e Minister mester pone e instrukshon aki na huisio di Korte di Hustisia promé. Si Korte disidí ku e por duna e instrukshon spesífiko ei, e ora ei numa e Minsiter por manda e órden na e Prokurador-General di su Pais. A yega na e akuerdo aki pa evitá ku e órden aki por ta polítikamente motivá.
Hopi aña kaba den nos kódigo di prosedimentu penal un hues por a duna órden pa persiguí un persona na Fiskal òf Prokurador-General.
Pues e Minister di Hustisia di Hulanda, esun, den futuro, responsabel pa e islanan BES, lo no por duna instrukshon direkto pa pèrsigui niun hende na Kòrsou.
Aanwijzingsbevoegdheid a muri
En bèrdat lo tin solamente un solo Pro-kurador-General (PG) pa tur isla, pero pa Kòrsou e PG mester sigui e maneho di e Minister di Hustisia di Kòrsou.
Siendo parti di Reino Hulandes, ta bon pa sa ku pa atendé e 16 mion i piku di Hulandesnan na Hulanda, e sistema hudisial di Hulanda konosé solamente 5 PG.
Kòrsou ta haña su propio Ministerio Públiko, ku ta e departamentu di poder hudisial ku ta persiguí sospechosonan i trese nan dilanti di hues. E Ministerio Públiko lo no ser kompartí ku e otro partnernan den Reino (ni ku otro islanan, ni ku Hulanda).
Ademas Kòrsou ta haña su propio Minis-ter di Hustisia. Kòrsou ta haña su mes Fiskal Mayó, ku tampoko lo no ser kompartí ku e otro partnernan den Reino.
En korto, Kòrsou a haña presis loke e tabata kier. Lamentablemente esaki ta enserá ku nos polítikonan a logra ku ta bira mas difísil pa Hulanda hiba nan dilanti hues pa motibu di korupshon. Esaki ta duel nos di ARCO mashá, pero despues di negosashon duru el a wòrdu palabrá asina. Pues nos tin ku respet’é.


c: text/html

text:
Kampionato softbol Liga CSB/MCB ta ranka sali den Sabana ballpark
Kampionato softbol Liga CSB/MCB ta ranka sali den Sabana ballpark
Tur kos ta kla pa kampionato softbol 2019 patrosina pa MCB. Awe djabierne lo start ku un tremendo show I homenahe na 4 baluarte na Sr. Gilbert “Gibi” Paulina (umpire), Sylvanie Clarke (eks hungador), Jozeph Martina (eks hungador) i Gilbert “Boy” Jansen (eks dirigente).
Tur kos lo start for di 19:00 ku showtime di PCD Brassband despues himno lo wordu intrepeta pa Heidi Angelista. E prome partido lo bai entre Sta.Rosa Angels Vanddis (kampion 2018) kontra Pichingolo Nissan (supkampion 2018). Prome ku wega tambe lo bai tin un tremendo show di e grupo di baile D’Art pa entretene tur presente.
Entrada ta gratis i nos ta warda tur fanatiko djabierne awor na Sabana Ballpark.

robotstxt: allowed

filter: keep


text:
Aña pasa december a informa di un posibel fusion di dr. Horacio E. Oduber Hospital (HOH) y Instituto Medico San Nicolas (ImSan). Riba esaki, di parti di hospital a splica cu HOH ta kere den e fusion y den un cooperacion intensivo. A señala na cu Aruba ta mucho chikito pa tin dos instancia riba diferente nivel, pues hospital ta un fundacion mientras Im San ta Sui generis, pues nan no tin un Raad van Toezicht manera hospital. Represante di hospital a bisa e comision di salubridad di parlamento cu nan ta kere cu e fusion aki lo percura pa brinda pueblo un miho cuido pa menos placa.
Esaki ta locual a duna di conoce na februari ultimo, despues di un reunion den parlamento cu e comision di salubridad. Sinembargo, apenas un luna despues, pues na maart ya caba a bin compronde cu hospital y ImSan ta den “guera” cu otro. Esaki tabata e palabranan di ir. Edwin Jacobs, director di AZV. Durante un conferencia di prensa, den cua AZV a presenta su relato financiero 2021, a puntra Jacobs con a para cu e fusion aki.
Jacobs a bisa cu sigur e fusion aki ta riba lista di atencion hopi halto di e minister concerni, esta Dangui Oduber, cu proximamente lo bay cuminsa trek esaki atrobe. Ta mira cu tin espacio cu un bon cooperacion entre e dos institutonan lo reduci gasto y amplia e posibilidad pa nan mes duna mas servicio na comunidad.
Pa un relato mas amplio, lesa edicion di TREMPAN.


text:
Awendia un y tur mester di un vehiculo pa nan por move y hibanan un punta pa otro. All-to-Car tin e vehiculo cu bo tin mester n’e miho prijs pa asina abo por tin bo vehiculo pa bo por ta movibel.
Changan ta e marca di auto cu ta subiendo mercado rond mundo, t’ey na Aruba tambe y ta obtenibel na All to Car. Pero modelonan nobo ta sigui yega y modelo pa tur gusto. Nan tin por ehempel, pick-up dobel cabina 4×2, 4×4 y turbo diesel, intercooler, un Changan Hunter. E auto aki ta obtenibel na All to Car pa solamente 49.990,- florin.
Angel Rojas, di All to Car, a cuminsa na splica cu Changan ta un auto espacioso, cu bon motor y 4×4. E auto aki ta bin tanto den standard como tambe automatico. Tin un demanda na Aruba pa auto di marca Changan. E pick-up Hunter tabata tin un impacto grandi for di ora cu el a yega, ya cu e tin un diseño exclusivo, uno hopi elegante. Aparte di esey, e tin un motor excelente. E modelo mas nobo cu a yega ta e modelo diesel 4×4, turbo cu ta core extremadamente bon y economico.
Pronto All to Car lo ta ricibiendo modelonan nobo, cu ta core riba gasolin, 4×4. Varios ta e clientenan cu a pidi pa e autonan aki y pronto nan lo ta yegando Aruba. Pa tur esunnan cu ta interesa, por pasa libremente na All to Car, riba L.G. Smith Boulevard, net dilanti e Toren di Aruba Ports Authority. Actualmente no ta posibel haci un testdrive. Si e cliente por bin wak e motor, wak e parti paden, un interior exclusivo y hopi elegante. E prijs ta uno hopi rasonabel. All to Car ta traha cu tur banco local. Apart di esey, e bon noticia ta cu tin banco cu tin hopi bon oferta cu interes hopi abou y awo ta e momento pa probecha di e oferta aki.
All to Car tambe tin e SUV Changan CS55, cual ta uno hopi gusta. Un auto cu su interior di cuero. Den SUV All to Car tin actualmente un rango di diferente size, un di nan ta e Changan CS55 y proximamente lo yega tambe e Unity.
Apart di esey tin e CS15, cu ta un modelo mas economico, mas chikito. E ta uno hopi economico den gasolin. Cu 110 florin mas o menos, por yega e tanki y por core pa casi dos siman. E CS15 aki su interior ta di cuero, e tin un dashboard digital cu touch screen, e parti patras ta hopi espacioso.
Tambe nan tin e CS35 cu lo ta yegando pronto. Es decir, All to Car tin diferente modelo pa diferente gusto y pa diferente budget. Ta importante pa duna e cliente tur opcion. Den color, nan ta varia. Tin color shinishi, plata, blanco, cora y un oraño. Tin diferente tono di shinishi. Den e Hunter tin e color blauw cu ta uno cu ta hala hopi atencion.
Mayoria di e autonan aki ta bin cu tecnologia halto. Hopi di e featurenan ta traha riba command, manera por ehempel pa baha glas, dashboard cam y hopi mas.
Pasa duna All to Car un bishita y pasa wak e diferente modelo di e autonan aki. Angel Rojas lo t’ey pa dunabo e miho servicio y e miho deal.


text:
Na Youtube nos a haña un video impreshonante over di kambionan soshal via di método pasífi ko. E video, na músika di Samuel Barber (‘Adagio for Strings’), ta mustra historia di kambionan soshal ku a tuma lugá durante siglo 20 sin hasi uso di violensia.
Nos a disidí di inkluí e video aki den nos kolekshon di ‘outstanding music’, tantu pa e músika komo pa e mensahe E video ta mustra tambe algun kambio ku ainda mester tuma lugá, entre otro na China, Tibet i otronan. Si bo wak e bon, e Israelí- i Palestinonan a bringa otro violentemente pa 50 aña kaba, sin yega niun kaminda. E sistema no-violento tambe ta kousa morto i sufrimentu, pero hopi ménos. Kompará esaki ku Irak. No tin duda: E mihó manera ta no-violento.


text:
WILLEMSTAD - Korte di promé instansia ayera a trata un kaso di malversashon basta lamentabel. Ta trata di e akusado E.M.di 74 aña ku a presentá den sala di korte pa responsabilisá su mes pa su akto. E.M. ta keda akusá ku den e periodo di 1 di yanüari 2010 te ku desèmber 2017, a malversá 329 mil florin for di e montante di 956.0625 florin. Ta trata aki di plaka di fondo di penshun di e kompania di aviashon ALM.
E akusado tabatin un funshon haltu den e empresa i a traha 33 aña pa e kompania. E tabata un di e miembronan di direktiva di e fondo di penshun di e kompania. E fondo di penshun tabata tin un reserva di 4.7 mion florin ku mester a keda repartí bou di e miembronan.
Despues di un investigashon a resultá ku 1 mion florin di e fondo a disparsé. Durante interogashon a sali na kla ku e akusado i un otro miembro di e direktiva, un hende muhé di fam D, a saka e sèn for di Banco Caribe i tambe Banko Maduro. Ámbos tabatin e poder pa firma pa saka sèn, despues ku un otro miembro di fam Ch a L. a bula bai Hulanda pa un periodo largu.
Na momento di repartishon e muhé di fam D. a kue na total 627 mil florin i e akusado E.M. a kue un total di 329 mil florin.
E motibu ku hustisia no a persiguí e akusado muhé di fam D., ta paso el a firma un “schuldbetekenis” ora e malversashon a sali na kla. E akusado E.M. no kier a firma, pa motibu ku e tabatin bèrgwensa pa su famia haña sa. El a bisa ku e lo paga pero te ainda esei no a sosodé, segun wes.
Na polis e akusado a bisa ku a kulp’e di a kue mas sèn, pero esei no ta bèrdat. Segun e akusado, el a konta e loke nan el a kue i a yega mas o ménos den direkshon di e 300 mil florin, pero no mas ku esei i ta para responsabel solamente pa e esei. El a akseptá ku el a faya.
Wes a bisa ku pa motibu ku e akusado a hasi e kosnan ei, parti di e plaka ku a keda reservá pa e personanan di fondo di penshon, no tei mas. Esei ta nifiká ki e akusado a perhudiká miembronan di Pensioen Fonds di ALM.
Wes a bisa mas aleu ku e famia di e akusado, ta preokupá ku e problema di alkohòl ku e akusado tin. Esei tabata un di e motibunan ku e tabata malversá e plaka pa 7 aña largu. Segun wes, e akusado ku su yunan ta preokupá p’e i kuid’e i e ta kere ku awor a yega tempu pa e stòp ku alkohòl.
Wes a duna di konosé ku na diferente okashon e akusado tabata den kontakto ku FMA.
A papia ku un sikólogo i sikiater i ámbos a bisa ku e mener ta responsabel pa su aktonan. Wes a bis’e ku fo’i dje temporada ku e kos a sosodé, e no a mira ku el a kuminsá paga nada di sèn bek. NOTA: E texto ta scirbi den Papiamento fonetico di Corsou.
WILLEMSTAD – Awe Corsou ta konosé un oumento drástiko di preis di kombustibel. Komunidat di Kòrsou ta bai paga kasi 3 florin pa liter di gasolin. Ayera, algu promé ku dia a bòltu, por a tuma nota kon drùk pòmpnan di gasolin tabata. Hopi hende a bai tènk pa por skapa sikiera e oumento pa tanki ku nan a yena.
WILLEMSTAD - Tabata un shòk pa tur ku konosé Sheila Van de Werp, ora ku e notisia a plama aki na Kòrsou ku Sheila a pèrdè su bida den un aksidente di tráfiko. Esaki por a opservá for di e kantidat di ekspreshonnan di lamento di parti su amigunan i konosí di “Facebook”.
WILLEMSTAD - Djaluna den oranan di anochi, a tuma lugá un intento di atrako riba un trùk di distribushon di kombustibel di Curoil. E shofùr atento ku a tuma nota ku un deskonosí a logra subi riba trapi di e trùk, a kue mesora direkshon pa warda di polis Rio Canario i di e forma aki a logra evitá un suseso ku por tabata tin un desenlase lamentabel.
VANCOUVER - Còrsou ayera nochi na Vancouver, Canada, a hunga su di tres partido di e fase di grupo di CONCACAF Nations League. E rival tabata Canada ku a resultá di un nivel basta superior na Kòrsou i esaki a keda demostrá tantu na e manera fásil ku nan a dominá e wega komo tambe e kuater golnan ku a keda anotá.
WILLEMSTAD - Ayera Velas Latinoamérica 2022 (VLAC 2022) a ranka sali 8 or di mainta ora defensa hulandes ta risibí e barku Cuauhtémoc di Mexico ku tirunan di saludo na entrada di haf di Kòrsou. Djis su tras a sigui tur e otro barkunan di bela (tallships) risibí pa kantidat di persona ku a bai para na entrada di St. Anabaai. Bon biní na nos dushi Kòrsou!
SAN PEDRO SULA - Ayera nochi selekshon di Kòrsou a enfrentá selekshon den nan di dos wega di CONCACAF Nations League. Esaki despues di a pèrdè e promé wega ku skor mínimo djabièrnè den stadion Ergilio Hato. Kòrsou a kuminsá ku un 4-3-3 ayera. Kaminda tabatin 3 modifikashon di e 11 ku a kuminsá e promé djabièrnè na Kòrsou. Leandro Bacuna, Juninho Bacuna a drenta na lugá di Roly Bonevacia i Kenji Gorre. Miéntras ku Roshon van Eijma a remplasá Suently Alberto ku no a rekuperá kompletu di su leshon.


text:
Riba e caminda di Noord diadomingo anochi laat un auto a dal tras di un brommer cu consecuencia e motociclista...Read more
Diasabra anochi den e bario di Pos Chikito a surgi un problema unda un persona a presenta na cas di...Read more
Diasabra merdia polisnan a keda activa di biaha unda a haya informacion cu un señora tabata intenta di bula e...Read more
Diabierna anochi desconoci a pega sushi na candela patras di un cas bandona na Caya Jose Geerman. Di biaha polis...Read more
Diabierna mainta for di tur parti di nos isla por a mira cu di pazuid di un huma preto ta...Read more
Diabierna mainta habitantenan di Washington a bati alarma na centro di alarma unda cu tin un candela grandi di mondi,...Read more
Diahuebs anochi riba e caminda di Shiribana poco pabou di subway a sosode un accidente serio unda un homber den...Read more
Diaranson anochi riba Watty Vos Blvd Sero Patrishi direccion Cumana chauffeur di un mazda suv a haya su mes ta...Read more
Diamars anochi personal di inspectie a presenta hunto cu Polis na Cumana na Kawaiah Orthodontics unda cu tin un caso...Read more
Project Team Drugspanden ta un team cu a wordo lanta pa entre otro pa investiga bendemento di droga for di...Read more
Diadomingo anochi riba e caminda principal di green corridor pariba di hyatt hotel otro banda di Wayaca Falls un auto...Read more
Diadomingo anochi riba e caminda di Urataca pabou di Urataca center un dama tras di stuur di un toyota aristo...Read more
Diadomingo marduga patruya a duna chauffeur di un auto blauw chikito señal pa para pa un control debi cu e...Read more
Diadomingo mainta personal di warda di Shaba a pidi asistencia urgente di ambulance momento cu a topa cu Antoni Gario...Read more
Diasabra atardi riba e caminda di Savaneta chauffeur di un pickup ford a drenta un hanchi riba un velocidad segun...Read more
Diasabra mainta otro banda di Xavier University na Santa Helenastraat un van blanco a dal un homber riba un pan...Read more
Diabierna merdia e caminda di offroad parti panort di alto vista a sosode un accidente unda un turista coriendo un...Read more
Diahuebs atardi un taxista atento a capta tres hoben den un swift shinishi cu a pasa man pa un tas...Read more
Diahuebs merdia un turista den grupo di utv a bira malo net pariba di Bushiribana, e personal cu tabata cu...Read more
Diaranson den careda di 6’or atardi riba Driemasterstraat na Madiki un homber a dal abou cu scooter net na e...Read more


text:
Resultadonan di Spring Training ayera:
- Boston Red Sox kontra Miami Marlins a finalisa empata na 0
- New York Mets kontra Houston Astros a keda kansela
- New York Yankees a gana di Philadelphia Phillies ku skor di 4-3
- Philadelphia Phillies kontra Detroit Tigers a keda kansela
- St. Louis Cardinals kontra Minnesota Twins a keda kansela
- Tampa Bay Rays kontra Baltimore Orioles a keda kansela
- Toronto Blue Jays kontra Pittsburgh Pirates a keda kansela
- Chicago Cubs a perde di Cleveland Indians ku skor di 1-0
- Chicago White Sox kontra Kansas City Royals a finalisa empata na 6 kareda
- Cincinnati Reds a perde di San Francisco Giants ku skor di 3-2
Roger Bernadina a hunga left field den e partido i a mantene su promedio na .500 ku dos base por bola den e partido
- Colorado Rockies a perde di Milwaukee Brewers ku skor di 5-3
- Los Angeles Dodgers kontra Los Angeles Angels a finalisa empata na 4 kareda
Kenley Jansen no a mira akshon den e partido aki
- Seattle Mariners a derota Chicago White Sox ku skor di 7-4
- Texas Rangers a gana San Diego Padres ku skor di 8-4
Jurickson Profar tabata batido designa den e partido i a konekta dos hit den kuater turno na bate. Un di e hit nan di Jurickson tabata un Grand Slam den di 6 ining.
- Oakland Athletics kontra Arizona Diamondbacks a finalisa empata na 8 kareda
Didi Gregorius no a hunga den e partido aki
- Washington Nationals a perde di Atlanta Braves ku skor di 3-2
Andrelton Simmons a hunga shortstop den e partido aki i a konekta un hit den tres turno na bate
Partidonan di Spring Training pa awe:
- Atlanta Braves kontra Boston Red Sox
- Houston Astros kontra Washington Nationals
- Miami Marlins kontra St. Louis Cardinals
- Minnesota Twins kontra Pittsburgh Pirates
- Philadelphia Phillies kontra Baltimore Orioles
- Tampa Bay Rays kontra Toronto Blue Jays
- St. Louis Cardinals kontra New York Mets
- Arizona Diamondbacks kontra Oakland Athletics
- Chicago Cubs kontra Los Angeles Angels
- Chicago White Sox kontra Cincinnati Reds
- Cincinnati Reds kontra Seattle Mariners
- Cleveland Indians kontra Chicago Cubs
- San Diego Padres kontra Milwaukee Brewers
- San Francisco Giants kontra Kansas City Royals
- Texas Rangers kontra Los Angeles Dodgers
- Los Angeles Angels kontra Colorado Rockies
- Detroit Tigers kontra New York Yankees


text:
Willemstad – Resientemente un grupo di personal di SDKK a inisiá e tayer pa bira un potensial fasilitando un intervenshon sientífiko, pa asina, na Kòrsou konhuntamente, yuda kibra sírkulonan eksistente di violensia bou di hubentut.
E tayer aki a wòrdu duná dor di sra. Profesor Yvonne Sliep. Sra. Sliep ta afiliá na e Universidat di KwaZulu-Natal na Sur Afrika i alabes e ta direktor di e Fundashon Narativo internashonal. Sra. Sliep a yega di traha na mas ku 20 pais tradusiendo e siensia den intervenshonnan riba un nivel nashonal i aksesibel pa komunidatnan. Sra. Sliep a traha hopi ekstenso ku investigashon narativo, terapia narativo i ta un fasilitado eksperto den tayernan teatral narativo.
E posibilidat pa partisipá na e tayer aki a wòrdu fasilitá pa medio di e kolaborashon ekstenso inter ministerial di Hustisia i di Desaroyo Sosial, Labor i Bienestar. Minister Girigorie i Minister Koeiman konforme nan maneho i komo tata, nan tur dos sa ku na Kòrsou tambe nos hóbennan, sigur esnan ku a kai for di e sistema edukashonal, tin diferente reto.
Krese den situashonnan violento den komunidat, ku no ta tur ora por yuda akapará e tipo di situashonnan aki, e hóbennan ku na e momentu ei ta den desaroyo pa bira adulto, ta pasa dor di momentunan sumamente difísil.
Realidat ta ku hopi mayor, òf esnan ku ta responsabel pa e edukashon di e hóbennan aki, ta traha i/òf biba nan mes, bou di hopi strès, falta di material i tin ora asta fondonan nesesario. Na momentu ku un hóben wòrdu eksponé na un periodo muchu largu na strès, esaki por afektá e hóben físikamente i sikológiko. Investigashonnan a demostrá ku ora un ser humano wòrdu eksponé un periodo largu na violensia, esaki por kondusí na komportashon violento segun nan ta desaroyá pa/i ora nan bira adulto, ku por ehèmpel por ta forma parti di un gèng, ‘bully’ na skol i violensia doméstiko. Mucha- i hóbennan tambe ta kai den e sirkulo visioso di komportashon antisosial i komportashon di riesgo, manera por ehèmpel mal uso di supstansianan (no) prohibí.
Meta di e kurso aki den su totalidat ta pa e personal di SDKK yuda desaroyá un bos serka e hóbennan den detenshon pa nan siña un manera mas apropiá pa dil ku situashonnan fèrfelu den bida. E intervenshon aki ta duna posibilidat pa partisipá durante di un periodo di un aña na diferente tayer basa riba e modèl di kritiká refleksivo. Esaki ta nifiká: promé ku bo mustra dede riba un otro hende su fayonan , wak pa abo ta un hende ehemplar ku otronan por siña di dje. E proseso ku e trahadónan di SDKK lo bai pasa dor di dje e aña benidero ta duna nan un base teorétiko sólido i alabes siña a base di eksperensiá dor di hasi hopi ehersisionan den un tim dirigí riba problemanan eksistente. Asina e trahadónan lo bai siña kon pa yuda dirigí i yuda e hóbennan guia nan bida dor di diferente retonan durante di nan detenshon usando métodonan positivo i sano.
E liña kòrá den e guia ku e trahadónan lo bai hasi uso di dje ta pa duna e hóbennan e espasio pa papia, reflehá huntu riba kada un su eksperensia, sostené otro sikológiko i stimulá komportashon pro sosial pa hasi SDKK un instituto ‘safe’ kaminda hóbennan ta sinti nan mes konfortabel pa papia i ekspresá nan mes sin miedu. Eksperensia den e 20 paisnan kaminda e metódiko i intervenshon aki a wòrdu usa a demostrá ku esaki ta resultá den un efektonan kumulativo. Es desir: sintimentu bo bon, un outo estima positivo i kibramentu di sírkulonan di violensia den komunidat. Pueblo di Kòrsou no ke keda atras den e desaroyo aki, ya ku nos hóbennan den SDKK tambe ta forma parti di nos futuro potensial generashonnan. Tim di Maneho di SDKK ta yama un danki di kurason na Minister Hensley Koeiman i su ministerio ku a duna e oportunidat úniko aki na trahadónan di SDKK.


text:
Huiszoekingnan den investigacion di posible hechonan castigable
den otorgamento di tereno di gobierno
Awe Landsrecherche conhuntamente cu huez-comisario y den cooperacion cu Cuerpo Policial di Aruba, a tene huiszoekingnan na diferente lugar.
E huiszoekingnan aki a tuma lugar den cuadro di un investigacion penal di Landsrecherche na posible delitonan di corupcion y otro hechonan castigable posiblemente cometi relaciona cu otorgamento di terenonan di gobierno.
Mas concretamente: e investigacion ta dirigi riba e pregunta si un of mas compania a obtene a base robez (un opcion riba) derechonan di erfpacht di terenonan di Pais Aruba den e añanan 2009 te 2017.
Ademas ta investiga e rol di un minister anterior den esaki.
Cu sosten di Landsrecherche Curasoleño a tene tambe un huiszoeking na Curaçao den cuadro di e investigacion.
Den e huiszoekingnan documentonan y computadornan a wordo tuma den beslag.
Pa awor no a haci ningun detencion.
Den e simannan venidero e team di investigacion lo entre otro, analisa e contenido di e administracion y e computernan, y sigui pa scucha sospechosonan y testigonan.
E investigacion ta ainda den un fase inicial.
Ministerio Publico no kier ni por bisa na e momento aki ainda si despues lo tin detencion di un of mas sospechoso.
Esey ta depende entre otro di e resultadonan di e investigacion.
Ministerio Publico lo no duna mas informacion tocante e identidad di e sospechosonan y/of di e sospechonan specifico cu ta existi contra nan.